มีอาการปวดท้อง อาเจียน ปวดบริเวณกลางๆท้องเกิดจากอะไรครับ
สวัสดีค่ะ อาการปวดกลางท้อง อาเจียน อาจเกิดจาก- อาหารเป็นพิษ จะมีอาการคลื่นไส้ อาเจียน ปวดท้อง ถ่ายอุจจาระเหลว- โรคกระเพาะอาหารอักเสบ แต่จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย นอกจากนี้จะมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- ไส้ติ่งอักเสบ จะเริ่มปวดกลางท้องที่บริเวณรอบสะดือก่อน ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด คลื่นไส้ อาเจียน ปัสสาวะผิดปกติ ร่วมด้วย- ผลข้างเคียงจากการทานยาหรืออาหารเสริมบางชนิดในเบื้องต้น ควรจิบน้ำเปล่าบ่อยๆ และอาจดื่มน้ำเกลือแร่ร่วมด้วย ส่วนอาหาร หากยังมีอาเจียน ควรงดทานอาหารไปก่อน และอาจทานยาแก้อาเจียน เช่น ยาเมโทโคลพราไมด์ (metoclopramide) เป็นต้น ไม่ดื่มชา กาแฟ น้ำอัดลม และแอลกอฮอล์ หากอาการปวดท้องเป็นมากขึ้น หรือมีไข้ขึ้น ก็ควรไปพบแพทย์เพื่อตรวจหาสาเหตุค่ะ